laion/Wikipedia-Exotic huggingface dataset:
চাংবাই জলপ্রপাত

চাংবাই জলপ্রপাত (চীনা: 长白瀑布; ফিনিন: Chángbái Pùbù, অনুবাদঃ চিরশুভ্র জলপ্রপাত) চীনের চাংবাই পর্বতমালার চাংবাই আগ্নেয়পর্বতের জ্বালামুখের স্বর্গ হ্রদ হতে উদ্ভূত জলপ্রপাত। ৬৮ মিটার লম্বা ২ ঝরা বিশিষ্ট প্রবাহটি ইরদাওবাই নদী হিসেবে প্রবাহিত হয়ে সংহুয়া নদীর দ্বিতীয় প্রবাহের সাথে মিশেছে। এটি আগ্নেয়গিরির ক্যালডেরায় সৃষ্ঠ হ্রদ হতে পতিত সর্বোচ্চ জলপ্রপাত। স্বর্গ হ্রদ চীন ও উত্তর কোরিয়ার সীমান্তে আগ্নেয়পর্বতের উপরে অবস্থিত। পর্বতটির দক্ষিণ-পূর্বাংশ উত্তর কোরিয়ার রিয়াংগাং প্রদেশ ও উত্তর-পশ্চিমাংশ চীনের জিলিন প্রদেশের অন্তর্গত। পর্বতটির চীনের অংশ চাংবাই এবং কোরিয়ার অংশ পিকটু নামে পরিচিত। জলপ্রপাতটি স্বর্গ হ্রদের উত্তর দিক বা চাংবাই পর্বত হতে নির্গত হয়ে ৬৮ মিটার(২২৩ ফুট) নীচে পতিত হয়েছে। এটিতে সারা বছর প্রবাহ থাকে। স্বর্গ হ্রদ সাধারণত জুন-জুলাই পর্যন্ত হিমায়িত থাকে, তবে হ্রদের মধ্য ও নিম্নস্তরের পানির তাপমাত্রা বেশি থাকায় স্বর্গ হ্রদের সম্পূর্ণ জল বরফে পরিণত হয়না। ফলে শীত মৌসুমে চাংবাই জলপ্রপাতে প্রবাহ কমে গেলেও কখনো বন্ধ হয়না। চাংবাই জলপ্রপাতের কাছেই পানি নির্গমণ পথে একটি উষ্ণ প্রসবণ সৃষ্টি হয়েছে, জুলং প্রস্রবণ নামে পরিচিত জলাধারটি রঙ্গীন শৈবালে পূর্ণ এবং সংহুয়া নদীর উৎপত্তিস্থল। সংহুয়া নদীর প্রাথমিক প্রবাহ ইরদাওবাই নামে পরিচিত। নদীটি পরবর্তীতে আমুর নদীর দীর্ঘতম উপনদী হিসেবে ওখোৎস্ক সাগরে পতিত হয়েছে। ২০০০ সালে গিনেস বিশ্ব রেকর্ড জলপ্রপাতটিকে আগ্নেয়গিরি হ্রদ হতে উদ্ভূত, উচ্চতায় সবচেয়ে দীর্ঘ জলপ্রপাত হিসেবে স্বীকৃতি দিয়েছে। জলপ্রপাতটির পর্যটনের জন্য পরিচিত। সারাবছর জলপ্রপাতের নিকটে গমন করা যায়। পর্যটকদের জন্য প্রপাতের কাছে যাওয়ার জন্য কাঠের সিড়ি ও ছাউনি দেয়া পথ আছে। কোরিয়া ও চীনের জিলিন প্রদেশের লোকেরা স্বর্গ হ্রদের পানিকে পবিত্র মনে করে। একারণে চীনা ও কোরিয়ার পর্যটকরা এই জলপ্রপাতের পানি বোতলে সংগ্রহ করে থাকেন। "Chinese Lakes-Virtual Science Museum of China"। www.kepu.net.cn। ২০২০-১০-০৮ তারিখে মূল থেকে আর্কাইভ করা। সংগ্রহের তারিখ ২০২০-১০-০৪।  "Mount Changbai Sets Two Guinness Records"। en.people.cn। সংগ্রহের তারিখ ২০২০-১০-০৪।  "Changbai Waterfall - The Main Waterfall of Changbai Mountain"। World of Waterfalls (ইংরেজি ভাষায়)। সংগ্রহের তারিখ ২০২০-১০-০৪।  National Conditions: Main Rivers accessed October 21, 2010. প্রবেশদ্বার:  ভূগোল উইকিপিডিয়ার সহপ্রকল্পে চাংবাই জলপ্রপাত: কমন্স হতে মিডিয়া উইকিউপাত্ত হতে উপাত্ত
ফাতেমা চৌধুরী পারু

ফাতেমা চৌধুরী পারু (৪ আগষ্ট ১৯৪৪–অজানা) বাংলাদেশের সিলেট জেলার রাজনীতিবিদ যিনি সংরক্ষিত মহিলা ২৪ আসনের আসনের সংসদ সদস্য ছিলেন। ফাতেমা চৌধুরী পারু ৪ আগষ্ট ১৯৪৪ সালে সিলেট জেলার গোলাপগঞ্জের রণকেলী গ্রামে জন্মগ্রহণ করেন। তিনি মৃত আব্দুল হামিদ হামদু মিয়ার প্রথম কন্যা সন্তান ছিলেন। ১৯৬৩ সালে তিনি সিলেট সরকারি মহিলা কলেজ থেকে এইচএসসি পাস করেন। মুক্তিযুদ্ধে তার ও তার পরিবারের ভূমিকা ছিল খুব বেশি। তার ভাই ইয়ামিন চৌধুরী বীর বিক্রম খেতাব প্রাপ্ত ছিলেন। ফাতেমা চৌধুরী পারু দ্বিতীয়, পঞ্চম ও ষষ্ঠ জাতীয় সংসদের মহিলা আসন ২৪ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন। তিনি মৃত্যুবরণ করেছেন। "স্মৃতিচারণ, কৃতি নারী সম্মাননায় শেষ হলো সিলেট সরকারী মহিলা কলেজের ৭৫ বছর পূর্তি"। সুরমা টাইমস। ২২ ডিসেম্বর ২০১৪। ১০ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০২০।  গোলাপগঞ্জ, সিলেট, নিজস্ব সংবাদদাতা (১৭ আগস্ট ২০১৯)। "প্রবাসী মোমিন চৌধুরীর ইন্তেকাল"। দৈনিক সিলেটের ডাক। ১০ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০২০।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
রালফ এইচ. ফাওলার

স্যার রালফ হাওয়ার্ড ফাওলার ওবি এফআরএস (১ জানুয়ারী ১৮৮৯ - ২৮ জুলাই ১৯৪৪) একজন ব্রিটিশ পদার্থবিদ এবং জ্যোতির্বিজ্ঞানী ছিলেন । ফাউলারের জন্ম ১৮৮৮ সালের ১ জানুয়ারি এসেক্সের রয়ডনে, সোনারসেটের বার্নহ্যামের হাওয়ার্ড ফাওলারের এবং ম্যানচেস্টারের সুতি ব্যবসায়ী জর্জ দেউয়ার্স্টের কন্যা ফ্রান্সেস ইভাতে। তিনি প্রাথমিকভাবে বাড়িতে পড়াশোনা করেছিলেন। পরবর্তীতে হরিস হিল এবং উইনচেস্টার কলেজের ইভানসের প্রস্তুতিমূলক স্কুলে পড়াশোনা করতে গিয়েছিলেন । তিনি কেমব্রিজের ট্রিনিটি কলেজের স্কলারশিপ অর্জন করেছিলেন এবং গণিতের উপর পড়াশোনা করেছিলেন। যুদ্ধক্ষেত্রে স্পিনিং শেলগুলির চালনায় তিনি বড় অবদান রেখেছিলেন । ১৯১৮ সালে তাকে ওবিই উপাধিতে ভূষিত করা হয়। ১৯১৯ সালে ফাওলার ট্রিনিটিতে ফিরে আসেন এবং ১৯২০ সালে গণিত বিষয়ে কলেজের প্রভাষক নিযুক্ত হন। এখানে তিনি থার্মোডায়নামিক্স এবং স্ট্যাটিস্টিকাল মেকানিক্সে কাজ করেছিলেন, যা শারীরিক রসায়নের ক্ষেত্রে একটি নতুন পদ্ধতির জন্ম দিয়েছিল। যুদ্ধের সময় কমরেড আর্থার মিলনের সাথে তিনি স্টার্লার স্পেকট্রা, তাপমাত্রা এবং চাপ নিয়ে একটি মৌলিক কাজ লিখেছিলেন। ১৯২৫ সালে তিনি রয়েল সোসাইটির ফেলো নির্বাচিত হন । তিনি পল ডিরাকের গবেষণা তদারক হন এবং ১৯২৬ সালে তাঁর সাথে সাদা বামন নক্ষত্রের পরিসংখ্যানিক মেকানিক্সে কাজ করেছিলেন । ১৯২৮ সালে তিনি লোথার নর্ডহাইমের সাথে একটি সেমিনাল পেপার প্রকাশ করেছিলেন যা শারীরিক ঘটনাকে ব্যাখ্যা করে যা এখন হিসাবে পরিচিতফিল্ড ইলেকট্রন ক্যাপচার এবং আধুনিক ইলেক্ট্রন ব্যান্ড তত্ত্বের বৈধতা প্রতিষ্ঠায় সহায়তা করেছে। ১৯৩১ সালে তিনি সর্বপ্রথম তাপগতিবিজ্ঞানের জিরো আইন প্রণয়ন ও লেবেল করেছিলেন । ১৯৩৩ সালে তিনি ক্যাভেনডিশ ল্যাবরেটরিতে তাত্ত্বিক পদার্থবিদ্যা পদার্থবিজ্ঞানের চেয়ার নির্বাচিত হন । ফোলার ছিলেন এক তীব্র শৌখিন ক্রিকেটার, যিনি উইকেট কিপার হিসাবে খেলতেন । তিনি ১৯০৮ এবং ১৯০৯ সালে মাইনর কাউন্টি চ্যাম্পিয়নশিপে নরফোকের হয়ে খেলেছিলেন । ১৯২২ সালে তিনি আর্নেস্ট রাদারফোর্ডের একমাত্র কন্যা আইলিন মেরিকে (১৯০১-১৯৩০) বিয়ে করেছিলেন । তাদের চার সন্তান, দুটি কন্যা ও দুই পুত্র ছিল। আইলিন মারা গেলেন তাদের শেষ সন্তানের জন্মের পরে। তার এক নাতি নাতনি হলেন মেরি ফওলর, একজন ভূতত্ত্ববিদ এবং কেমব্রিজের ডারউইন কলেজের বর্তমান মাস্টার । ইলিমেন্টারি ডিফারেনশিয়াল অফ প্লেন কার্ভস। কেম্ব্রিজ বিশ্ববিদ্যালয় প্রেস। ১৯২০।  ডোভার রিপ্রিন্ট। ২০০৫।  Milne, E. A. (১৯৪৫)। "Ralph Howard Fowler. 1889-1944"। Obituary Notices of Fellows of the Royal Society। 5 (14): 60। ডিওআই:10.1098/rsbm.1945.0005।  Milne, E. A. (২০০৪-০৯-২৩)। Yoshioka, Alan, সম্পাদক। Fowler, Sir Ralph Howard (1889–1944), mathematical physicist and weapons researcher (ইংরেজি ভাষায়)। 1। Oxford University Press। ডিওআই:10.1093/ref:odnb/33227।  Van der Kloot W (২০১১)। "Mirrors and Smoke: A. V. Hill, his Brigands, and the Science of Anti-aircraft Gunnery in World War I."। Notes Rec. R. Soc. Lond.। 65: 393–410। ডিওআই:10.1098/rsnr.2010.0090 ।  Y. Cengel, M. Boles, Thermodynamics - An Engineering Approach 5th ed. "Player profile: Ralph Fowler"। CricketArchive। সংগ্রহের তারিখ ১৯ জুন ২০১১।  "New Master for Darwin"। University of Cambridge। ৩ এপ্রিল ২০১২। সংগ্রহের তারিখ ১৭ আগস্ট ২০১৪।  "Review: The Elementary Differential Geometry of Plane Curves by R. H. Fowler"। Nature। 105 (2637): 321–322। ১৩ মে ১৯২০। hdl:2027/uc1.b4073882। ডিওআই:10.1038/105321a0। বিবকোড:1920Natur.105..321G।
হামিরবাটী

হামিরবাটী হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকে অবস্থিত একটি গ্রাম। হামিরবাটী গ্রামের স্থানাঙ্ক ২২°৫০′০৪″ উত্তর ৮৭°৫১′০৩″ পূর্ব﻿ / ﻿২২.৮৩৪৪° উত্তর ৮৭.৮৫০৭° পূর্ব﻿ / 22.8344; 87.8507। ২০১১ সালের জনগণনা অনুযায়ী, হামিরবাটীর জনসংখ্যা ১,৭৫৪। এর মধ্যে ৮৯৫ জন (৫১ শতাংশ) পুরুষ এবং ৮৫৯ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ২২৫। হাটবসন্তপুরের মোট সাক্ষর জনসংখ্যা ১,২০২ (অন্যূন ছয় বছর বয়সী জনসংখ্যার ৭৮.৬১ শতাংশ)। দামোদর মন্দির, আটচালা, প্রতিষ্ঠাকাল ১৭০৪ দামোদর মন্দিরের পোড়ামাটির খোদাইচিত্র দামোদর মন্দিরের পোড়ামাটির খোদাইচিত্র "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ২২ সেপ্টেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে হামিরবাটী সংক্রান্ত মিডিয়া রয়েছে।
ডেভিড ব্রুস্টার

স্যার ডেভিড ব্রুস্টার (১১ ডিসেম্বর ১৭৮১ - ১০ ফেব্রুয়ারি ১৮৬৮) ছিলেন একজন ব্রিটিশ বিজ্ঞানী, উদ্ভাবক, লেখক এবং একাডেমিক প্রশাসক। বিজ্ঞানে তাকে প্রধানত ফিজিকাল অপটিক্সে তার পরীক্ষামূলক কাজের জন্য স্মরণ করা হয়। যার মধ্যে রয়েছে মেরুকরণ অধ্যয়ন এবং ব্রুস্টারের কোণ আবিষ্কার। তিনি ফটোইলাস্টিসিটি আবিষ্কার করেন, এর ফলে অপটিকাল মিনারেলজির ক্ষেত্র তৈরি হয়। তাঁর এই কাজের জন্য উইলিয়াম হুইওয়েল তাকে "আধুনিক পরীক্ষামূলক অপটিক্সের জনক" এবং "অপটিক্সের জোহানস কেপলার" বলে অভিহিত করেন। তিনি ছিলেন আলোকচিত্র শিল্পের একজন অগ্রদূত,ব্রুস্টার একটি উন্নত স্টেরিওস্কোপ আবিষ্কার করেন, যাকে তিনি "ল্যান্টিকুলার স্টেরিওস্কোপ" বলে অভিহিত করেন এবং যা ছিল প্রথম বহনযোগ্য ত্রিমাত্রিক দেখার যন্ত্র। তিনি বাইনোকুলার ক্যামেরা, দুই ধরনের পোলারিমিটার, পলিজোনাল লেন্স, লাইটহাউস ইলিউমিনেটর এবং কালাইডোস্কোপ আবিষ্কার করেন। ব্রুস্টার একজন প্রেসবিটেরিয়ান ছিলেন এবং স্কটল্যান্ডের ফ্রি চার্চ বিঘ্ন শোভাযাত্রায় তার ভাইয়ের অবলম্বনকৃত পথে হেঁটেছিলেন। বিজ্ঞানের ইতিহাসবিদ হিসেবে ব্রুস্টার তার আদর্শ আইজ্যাক নিউটনের জীবন ও কাজের উপর মনোযোগ প্রদান করেন। ব্রুস্টার ১৮৩১ সালে নিউটনের একটি বিস্তারিত জীবনী প্রকাশ করেন এবং পরবর্তীতে প্রথম বৈজ্ঞানিক ইতিহাসবিদ হিসেবে তিনি নিউটনের নাখলাস এর অনেক গবেষণাপত্র পরীক্ষা করেন। ব্রুস্টার এছাড়াও জনপ্রিয় বিজ্ঞানের অসংখ্য পুস্তক রচনা করেন এবং তিনি ছিলেন ব্রিটিশ সাইন্স এসোসিয়েশনের অন্যতম প্রতিষ্ঠাতা। ১৮৪৯ সালে তিনি প্রতিষ্ঠানটির রাষ্ট্রপতি নির্বাচিত হন। তিনি স্কটল্যান্ডে উচ্চশিক্ষার আদর্শ হয়ে ওঠেন। তিনি অধ্যক্ষ হিসেবে সেন্ট অ্যান্ড্রুজ বিশ্ববিদ্যালয়(১৮৩৭-৫৯) এবং পরে এডিনবার্গ বিশ্ববিদ্যালয়ে(১৮৫৯-৬৮) দায়িত্ব পালন করেন। ব্রুস্টার এছাড়াও ১৮ খণ্ডের এডিনবার্গ এনসাইক্লোপিডিয়া সম্পাদনা করেন। পদার্থবিজ্ঞানে তার অবদান অনস্বীকার্য এবং প্রশংসার দাবিদার। ডেভিড ব্রুস্টার রক্সবার্গশায়ারের জেডবার্গের ক্যাননগেটে জন্মগ্রহণ করেন। মার্গারেট কী (১৭৫৩-১৭৯০) এবং জেমস ব্রুস্টারের (১৭৩৫-১৮১৫) এর পরিবারে জন্মগ্রহণ করেন, তার পিতা ছিলেন জেডবার্গ গ্রামার স্কুলের রেক্টর এবং উচ্চ খ্যাতিসম্পন্ন শিক্ষক। ডেভিড ছিলেন তার পিতামাতার ছয় সন্তানের (দুই কন্যা ও চার পুত্র) মধ্যে তৃতীয়: জেমস (১৭৭৭-১৮৪৭), ক্রেইগের মন্ত্রী; ফেরিডেন; ডেভিড; জর্জ (১৭৮৪-১৮৫৫), ফিফের স্কুনির মন্ত্রী; এবং প্যাট্রিক (১৭৮৮-১৮৫৯), প্যাসলির অ্যাবে চার্চের মন্ত্রী। ব্রুস্টার দুইবার বিয়ে করেন। তার প্রথম স্ত্রী জুলিয়েট ম্যাকফারসন (১৭৭৬-১৮৫০), জেমস ম্যাকফারসনের (১৭৩৬-১৭৯৬) কন্যা ছিলেন (জেমস ছিলেন ওসিয়ান কবিতার সম্ভাব্য অনুবাদক)। তারা জুলাই ১৮১০ সালে এডিনবার্গে বিয়ে করেন এবং তাদের চার পুত্র ও একটি কন্যা ছিল: ১.জেমস (১৮১২-বর্তমান) ২.চার্লস ম্যাকফারসন (১৮১৩-১৮২৮),তিনি ডুবে মারা যান। ৩.ডেভিড এডওয়ার্ড ব্রুস্টার (১৭ আগস্ট ১৮১৫ -বর্তমান) ভারতে কর্মরত একজন সামরিক কর্মকর্তা (লেফটেন্যান্ট কর্নেল)। ৪.হেনরি ক্রেইগি (১৮১৬-১৯০৫),একজন সামরিক কর্মকর্তা এবং ফটোগ্রাফার। ৫.মার্গারেট মারিয়া গর্ডন (১৮২৩-১৯০৭) তিনি ব্রুস্টার এর উপর একটি বই লিখেছেন। ব্রুস্টার দ্বিতীয়বার নিসে স্কারবোরাফের থমাস পারনেলের দ্বিতীয় কন্যা জেন কিরক পারনেলকে (জন্ম.১৮২৭) বিয়ে করেন। ব্রুস্টার ১৮৬৮ সালে মৃত্যুবরণ করেন এবং তাকে মেলরস এবেতে তার প্রথম স্ত্রী ও দ্বিতীয় পুত্রের পাশে সমাধিস্থ করা হয়। তার প্রতি শ্রদ্ধা নিবেদন করে হেরিওট-ওয়াট বিশ্ববিদ্যালয়ের পদার্থবিজ্ঞান ভবনের নাম রাখা হয়। ব্রুস্টারের কোণ ব্রুস্টার খাদ John Werge (1890). The Evolution of Photography. Piper and Carter Sir David Brewster. historiccamera.com
সাগরলাল দত্ত

সাগরলাল দত্ত বা 'সাগর দত্ত' (১৮২১ — ১৮৮৬) একজন জনহিতৈষী বাঙালি ব্যবসায়ী, সমাজসেবী ও দানবীর ছিলেন। তার নামাঙ্কিত কামারহাটীতে কলেজ অফ মেডিসিন এবং সাগর দত্ত হাসপাতাল তারই দান করা জমিতে অবস্থিত। সাগর দত্ত ১৮২১ সালে হুগলি জেলার চুঁচুড়ায় জন্মগ্রহণ করেন সুবর্ণবণিক সম্প্রদায়ের দত্ত পরিবারে। পিতার নাম ছিল মোহনচাঁদ দত্ত। ১৭ বছর বয়েসে পৈতৃক ব্যবসার দেখাশোনার কাজ ছেড়ে 'কার্লাইল নেফিউ অ্যান্ড কোম্পানি' নামক একটি বিদেশী কোম্পানীর অফিসে কেরাণী তথা মুৎসুদ্দির কাজ করতে থাকেন তিনি। কিছুকাল পরে দত্ত লাভজনক নীলের কারবারে যোগ দেন। বিপুল পয়সা অর্জন করার দুই বছর পরে দাদা পীতাম্বর দত্তের সাথে পাটের ব্যবসায় নামেন এবং সাগরলালবাবু নামে খ্যাতি পান। যদিও তিনি দেশীয় সংস্কৃতিতে অভ্যস্ত ছিলেন। ব্রাহ্মসমাজের উন্নতিতে অর্থ প্রদান করেন। নিজের এলাকায় ঠাকুরবাড়ী, অতিথিশালা, ইংরেজি শিক্ষা বিদ্যালয় ইত্যাদি স্থাপন করেন। দানশীল ব্যক্তি হিসাবে তার বিশেষ পরিচিতি হয়। কলকাতার কলুটোলায় থাকাকালীন তিনিই প্রথম বাঙালী ব্যক্তি যিনি টেলিফোন ব্যবহার করেছিলেন। তার স্ত্রী ম্যালেরিয়া আক্রান্ত হয়ে মারা গেলে হাসপাতাল তৈরীর প্রয়োজনীয়তা বোধ করেন সাগর দত্ত। ১৮৮৬ সালে তার মৃত্যুর আগে ১৩ লক্ষাধিক টাকার সম্পত্তি ও কামারহাটি বাগানবাড়ীর জমি দান করে যান এই উদ্দেশ্যে। হুগলি জেলার দত্তবাড়ীর দুর্গাপূজার প্রচলন করেন সাগর দত্ত। কলকাতা পুরসভা, ১৯২৮ সালে শোভারাম বসাক ফার্স্ট লেনের নাম পরিবর্তন করে সাগর দত্ত লেন করে। সম্পর্কে তিনি সঙ্গীতশিল্পী লালচাঁদ বড়ালের মাতামহ। সাগরলাল ব্যবসার কারণে কলকাতার কলুটোলার ১৪ নং গোপালচন্দ্র লেনের বাড়িতে বাস করতেন। চুঁচুড়ার বাড়িতেই থাকতেন তার স্ত্রী জহরমণি দেবী। তাদের ছিল দুটি কন্যা সন্তান। কনিষ্ঠা কন্যা ছিলেন খ্যাতনামা সঙ্গীতশিল্পী লালচাঁদ বড়ালের মাতা। পুত্র সন্তান না থাকায় সাগরলাল বৃদ্ধ বয়সে মানিকলালকে পোষ্যপুত্র গ্রহণ করেন। ব্যবসা-বাণিজ্যে মানিকলালের অনুরাগ ছিল না। মানিকলালকে পোষ্যপুত্র হিসাবে গ্রহণ করার পরই স্ত্রী জহরমণি দেবী ম্যালেরিয়ায় মারা যান। পত্নী বিয়োগের পর সাগরলাল সংসারের উপর বীতরাগ হয়ে কামারহাটির বাগানবাড়ীতে বসবাস করতে থাকেন। ১২৯৩ বঙ্গাব্দের ২৫ কার্তিক বুধবার ( নভেম্বর ১৮৮৬ খ্রিস্টাব্দে) পরলোক গমন করেন। "এতদিন জানতেন হাসপাতালের কথা, সাগরলাল দত্তের বাড়ির পুজোও কিন্তু কম চমকপ্রদ নয়"। সংগ্রহের তারিখ ২০২২-১০-০২।  "পাতা:পঞ্জিকা ও ডাইরেকটরি - শকাব্দা ১৭৯৬.pdf/৩৮১ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২০-১০-১০।  "পাতা:তত্ত্ববোধিনী পত্রিকা (তৃতীয় কল্প তৃতীয় খণ্ড).pdf/১৯০ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২০-১০-১০।  "চিঠির প্রেম মিশেছিল ক্রিং ক্রিং শব্দে, অদ্ভুত নস"। Daily News Reel (ইংরেজি ভাষায়)। ২০২০-০৮-২২। সংগ্রহের তারিখ ২০২০-১০-১০।  "চুঁচুড়ার দত্ত-বোস-মল্লিক-বড় শীল বাড়ির দুর্গোত্‍সব আজও টিকিয়ে রেখেছে পরম্পরাকে - MySepik.com | DailyHunt Lite"। Dailyhunt (ইংরেজি ভাষায়)। ২০২১-০১-১৮ তারিখে মূল থেকে আর্কাইভ করা। সংগ্রহের তারিখ ২০২০-১০-১০।  অজিতকুমার বসু, প্রথম খন্ড। কলিকাতার রাজপথ, সমাজ ও সংস্কৃতিতে। কলকাতা: আনন্দ পাবলিশার্স।  রামদুলাল দে। ভারত মার্কিন বাণিজ্যের পথিকৃৎ। বঙ্গীয় সাহিত্য পরিষৎ।  লাহা, নরেন্দ্রনাথ। সূবর্ণবণিক কথা ও কীর্তি। পৃষ্ঠা ১২৫।
ডেভিড বিসলে

ডেভিড মুলড্রো বিসলে (জন্ম ২৬ ফেব্রুয়ারি, ১৯৫৭) একজন আমেরিকান রাজনীতিবিদ এবং জাতিসংঘের বিশ্ব খাদ্য কর্মসূচির নির্বাহী পরিচালক। রিপাবলিকান পার্টির সদস্য বিসলে ১৯৯৫ সাল থেকে ১৯৯৯ সাল পর্যন্ত দক্ষিণ ক্যারোলিনার ১১৩ তম গভর্নর হিসাবে দায়িত্ব পালন করেছেন; ১৯৯৯ সালের নির্বাচনে ডেমোক্র্যাট জিম হোজেসের কাছে তিনি পরাজিত হন। বিসলে ১৯৭৯ সাল থেকে ১৯৯৫ সাল পর্যন্ত দক্ষিণ ক্যারোলিনা হাউস রিপ্রেজেন্টেটিভ সদস্য ছিলেন, ১৯৮৫ থেকে ১৯৮৬ সাল পর্যন্ত সংখ্যাগরিষ্ঠ দলের হুইপ এবং ১৯৮৭ থেকে ১৯৮৯ পর্যন্ত সংখ্যাগরিষ্ঠ দলের নেতা হিসাবে দায়িত্ব পালন করেছিলেন। তিনি দেশের কনিষ্ঠতম স্পিকার প্রো টেম্পোর এবং মেজরিটি লিডার হিসাবে কাজ করেছিলেন। ১৯৯১-৯২ এর আইনসভা অধিবেশনেই বেসলি রিপাবলিকান পার্টিতে চলে যান। ১৯৯৪ সালে গভর্নর নির্বাচনের সময়, বিসলে এবং তার ডেমোক্রেটিক প্রতিপক্ষ লেফটেন্যান্ট গভর্নর নিক থিয়োডোর উভয়ই তাদের নিজ নিজ দলের মধ্যে কঠোর প্রাথমিক বিরোধিতার মুখোমুখি হয়েছিল। বিসলে তার প্রাইমারি ও রান-অফ উভয় ক্ষেত্রেই তার সবচেয়ে শক্ত প্রতিদ্বন্দ্বী, প্রাক্তন কংগ্রেসম্যান এবং রাজ্য সিনেটর আর্থার রাভেনেল জুনিয়রকে পরাজিত করেছিলেন এবং ৫০% –৪৮% এর ছোট্ট ব্যবধানে সাধারণ নির্বাচনে বিজয়ী হন। ফেব্রুয়ারি ২০১৭ সালে, জাতিসংঘে মার্কিন যুক্তরাষ্ট্রের রাষ্ট্রদূত নিকি হ্যালি (দক্ষিণ ক্যারোলাইনার প্রাক্তন গভর্নর) বিসলেকে বিশ্ব খাদ্য কর্মসূচির (ডাব্লুএফপি) পরবর্তী নির্বাহী পরিচালক হিসাবে মনোনীত করেছিলেন। জাতিসংঘের সেক্রেটারি-জেনারেল আন্তোনিও গুতেরেস এবং জাতিসংঘের খাদ্য ও কৃষি সংস্থা জোসে গ্রাজিয়ানো দা সিলভা মার্চ ২০১৭ সালে বিসলেকে এই পদে নিয়োগ দিয়েছিলেন, এবং “প্রাক্তন গভর্নর অত্যন্ত শক্তিশালী সংস্থান নিয়ে বিশ্বজুড়ে মূল সরকারী ও ব্যবসায়ী নেতৃবৃন্দ এবং অংশীদারদের সাথে বিস্তৃত অভিজ্ঞতা এনেছিলেন” বলে মন্তব্য করেছিলেন। গুতেরেস আরও বলেছিলেন, পদের জন্য ২৩ টি আবেদন/মনোনয়নের মধ্যে একজন ছিলেন বিসলে। এসডিজি ২ অ্যাডভোকেসি হাব, স্টিয়ারিং কমিটির সহ-সভাপতি (২০১৭ সাল থেকে) স্কেলিং আপ নিউট্রিশন (এসইউএন), লিড গ্রুপের সদস্য (২০১৩ সাল থেকে) পিস রিসার্চ এন্ডোমেন্ট (পিআরই), পরিচালনা পর্ষদের সদস্য (২০১১ সাল থেকে) ২০০৩ - জন এফ কেনেডি প্রোফাইল সাহস পুরস্কারে ২০২০ - বিশ্ব খাদ্য কর্মসূচিতে নোবেল শান্তি পুরস্কার প্রাপ্ত বিসলে মেরি উড বিসলেকে বিয়ে করেছেন। বিসলে বর্তমানে ডাব্লুএফপির বিশ্ব সদর দফতর ইতালির রোমে বসবাস করছেন। ২০২০ সালের ২০ মার্চ, তিনি কোভিড-১৯-এ আক্রান্ত হন। "সংরক্ষণাগারভুক্ত অনুলিপি"। ১ মে ২০১৭ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০২০।  "South Carolina – David Muldrow Beasley – 1995–1999"। www.sciway.net।  "Nikki Haley nominates former South Carolina Gov. David Beasley for U.N. food post"। The Post and Courier। ২৮ ফেব্রুয়ারি ২০১৭।  "David Beasley of United States appointed as head of UN emergency food agency"। UN News Centre। ২৯ মার্চ ২০১৭।  Michelle Nichols (March 28, 2017), U.N. picks former U.S. state governor to run World Food Programme Reuters. The SDG 2 Hub: Who we are ওয়েব্যাক মেশিনে আর্কাইভকৃত ১৭ নভেম্বর ২০১৮ তারিখে SDG2 Advocacy Hub. Movement Lead Group[স্থায়ীভাবে অকার্যকর সংযোগ] Scaling Up Nutrition (SUN) Board of Directors Peace Research Endowment (PRE). "Former SC Governor David Beasley tests positive for coronavirus"। wltx.com।  ডেভিড মুলড্রো বিসলির এসসিআইওয়ে জীবনী ডেভিড মুলড্রো বিসলির এনজিএ জীবনী উপস্থিতি - সি-স্প্যানে
কার্ডিফ সিটি ফুটবল ক্লাব

কার্ডিফ সিটি ফুটবল ক্লাব (ইংরেজি: Cardiff City Football Club; এছাড়াও কার্ডিফ সিটি এফসি অথবা শুধুমাত্র কার্ডিফ সিটি নামে পরিচিত) হচ্ছে কার্ডিফ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৯৯ সালে রিভারসাইড অ্যাসোসিয়েশন ফুটবল ক্লাব হিসেবে প্রতিষ্ঠিত হয়েছে। কার্ডিফ সিটি তাদের সকল হোম ম্যাচ কার্ডিফের কার্ডিফ সিটি স্টেডিয়ামে খেলে থাকে; যার ধারণক্ষমতা হচ্ছে ৩৩,৩১৬। বর্তমানে এই ক্লাবের ম্যানেজারের দায়িত্ব পালন করছেন এরোল বুলুত এবং সভাপতির দায়িত্ব পালন করছেন মেহমেত দালমান। বর্তমানে ইংরেজ মধ্যমাঠের খেলোয়াড় জো রলস এই ক্লাবের অধিনায়কের দায়িত্ব পালন করছেন। ঘরোয়া ফুটবলে, কার্ডিফ সিটি এপর্যন্ত ২৭টি শিরোপা জয়লাভ করেছে; যার মধ্যে ১২টি ওয়েলশ কাপ, ১টি ইএফএল চ্যাম্পিয়নশিপ, ১টি এফএ কাপ এবং ১টি এফএ কমিউনিটি শিল্ড শিরোপা রয়েছে। উৎস: প্রথম বিভাগ (প্রথম স্তর) রানার-আপ: ১৯২৩–২৪ দ্বিতীয় বিভাগ / ইএফএল চ্যাম্পিয়নশিপ (দ্বিতীয় স্তর) চ্যাম্পিয়ন: ২০১২–১৩ রানার-আপ: ১৯২০–২১, ১৯৫১–৫২, ১৯৫৯–৬০, ২০১৭–১৮ তৃতীয় বিভাগ দক্ষিণ / তৃতীয় বিভাগ (তৃতীয় স্তর) চ্যাম্পিয়ন: ১৯৪৬–৪৭ (দক্ষিণ) রানার-আপ: ১৯৭৫–৭৬, ১৯৮২–৮৩ চতুর্থ বিভাগ / তৃতীয় বিভাগ (চতুর্থ স্তর) চ্যাম্পিয়ন: ১৯৯২–৯৩ রানার-আপ: ১৯৮৭–৮৮, ২০০০–০১ এফএ কাপ চ্যাম্পিয়ন: ১৯২৬–২৭ রানার-আপ: ১৯২৪–২৫, ২০০৭–০৮ এফএ চ্যারিটি শিল্ড চ্যাম্পিয়ন: ১৯২৭ ফুটবল লিগ কাপ রানার-আপ: ২০১১–১২ ওয়েলশ কাপ চ্যাম্পিয়ন: ১৯১১–১২, ১৯১৯–২০, ১৯২১–২২, ১৯২২–২৩, ১৯২৬–২৭, ১৯২৭–২৮, ১৯২৯–৩০, ১৯৫৫–৫৬, ১৯৫৮–৫৯, ১৯৬৩–৬৪, ১৯৬৪–৬৫, ১৯৬৬–৬৭, ১৯৬৭–৬৮, ১৯৬৮–৬৯, ১৯৬৯–৭০, ১৯৭০–৭১, ১৯৭২–৭৩, ১৯৭৩–৭৪, ১৯৭৫–৭৬, ১৯৮৭–৮৮, ১৯৯১–৯২, ১৯৯২–৯৩ রানার-আপ: ১৯২৮–২৯, ১৯৩৮–৩৯, ১৯৫০–৫১, ১৯৫৯–৬০, ১৯৯৩–৯৪, ১৯৯৪–৯৫ "Premier League Handbook 2018–19" (পিডিএফ)। Premier League। ৩০ জুলাই ২০১৮। ১২ মে ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মে ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Cardiff City football club honours"। 11vs11.com। AFS Enterprises। ১২ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে কার্ডিফ সিটি ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) কার্ডিফ সিটি ফুটবল ক্লাব - বিবিসি স্পোর্টস: ক্লাব সংবাদ - সাম্প্রতিক ফলাফল - পরবর্তী সময়সূচী - ক্লাব তারকাবৃন্দ ১৯২৭ এফএ কাপে আর্সেনালের বিপক্ষে কার্ডিফ সিটি ফুটবল ক্লাবের ঐতিহাসিক জয় সম্পর্কিত বিষয়বস্তুর একটি সংগ্রহ ফুটবল ক্লাব হিস্টোরি ডাটাবেজে কার্ডিফ সিটি ফুটবল ক্লাব কার্ডিফ সিটি ফুটবল ক্লাবের প্লে-অফ পরিসংখ্যান[স্থায়ীভাবে অকার্যকর সংযোগ]
সৈয়দ মুহাম্মদ মুখতার আশরাফ

সৈয়দ মুহাম্মদ মুখতার আশরাফ (Urdu: سید محمد مجطر اشرُف, হিন্দি: सैयद मोहम्मद मुख्तार अशरफ़) (জন্ম:৪ আগস্ট ১৯১৬ সাল; ৪ শাওয়াল ১৩৩৪ হিজরি) সরকার এ কালান নামে পরিচিত। (উর্দু: سرقرے کلا, হিন্দি: सरकार ए कला) বা শায়খ উল মাশাইখ (উর্দু: شیخول مشائخ, হিন্দি: शैखुल मशाईख) ছিলেন একজন ভারতীয় সূফী সাধক, আধ্যাত্মিক নেতা, ভারতের উত্তর প্রদেশের আশরাফপুর কাচাওয়াচার আশরাফি সুফি তরিকার আহলে সুন্নাহর ইসলামী পণ্ডিত। তিনি ছিলেন আশরাফি আন্দোলনের প্রতিষ্ঠাতা সুফি সাধক সুলতান সৈয়দ আশরাফ জাহাঙ্গীর সেমনানীর বংশধর এবং সাজ্জাদানাশিন। সৈয়দ তাঁর জন্মভূমিতে ১৯৯৬ সালের ২১ নভেম্বর মারা যান এবং আশরাফ জাহাঙ্গীর সেমনানীর সমাধির (দরগাহ) কাছে তাকে সমাধিস্থ করা হয়। সৈয়দ ১৯১৬ খ্রিস্টাব্দের ৪ আগস্ট ইসলামিক পঞ্জিকা অনুসারে কাচাওয়াচা শরীফে ৪ শাওয়াল ১৩৩৩ হিজরিতে জন্মগ্রহণ করেন। তিনি ছিলেন সুপরিচিত সুফি সৈয়দ আহমেদ আশরাফের পুত্র এবং আশরাফি আন্দোলনের প্রতিষ্ঠাতা সুফি সাধক সুলতান সৈয়দ আশরাফ জাহাঙ্গীর সেমনানীর বংশধর। তিনি তাঁর প্রাথমিক ইসলামী শিক্ষা কেবল তার নিজ শহর কাচাওয়াচা শরীফেই সম্পন্ন করেছিলেন, শেষ করার পরে তিনি মাওলানা ইমাদউদ্দিন ওয়াসি আহমদ সাসরামি এবং মাওলানা আবদুর রশীদ নাগপুরীর কাছ থেকে দরস-ই নিজামী শিখতে শুরু করেন, তারা তাকে বুখারী শরীফ ব্যতীত দরস-ই নিজামীর সমস্ত বই পড়াতেন। হযরত মাওলানা নাঈমুদ্দীন মুরাদাবাদী তাকে বুখারী শরীফ শিখিয়েছিলেন। তাঁর মাজার ভারতের উত্তর প্রদেশের আম্বেদকর নগরের কাচাওয়াচা শরীফে আশরাফি সুফি তরিকার প্রতিষ্ঠাতা আশরাফ জাহাঙ্গীর সেমনানীর মাজারের নিকটে অবস্থিত। তাঁর উরস (মৃত্যুবার্ষিকী) ৯ রজব পালন করা হয় এবং প্রতি বছর কাচাওয়াচা শরীফে লক্ষ লক্ষ ভক্তের আগমন হয়। "Sarkar-e-Kalan Hazrat Mawlana Syed Mukhtar Ashraf r.a"। আগস্ট ১, ২০১৮।  "Sarkar Kalan Syed Mukhtar Ashraf Ashrafi Kichhauchhawi Numbar"। www.archive.org।  "Syed Mukhtar Ashraf"। www.geni.com।  "The Sufi Sheikh and head of Ghousul Alam Mehboob e Yazdani Sayyid Sultan Makhdoom Ashraf Jehangir Simnani shrine of Kichocha Shareef has departed this life, may his mystery be sanctified"। www.islamicpluralism.org। ১৫ মার্চ ২০২৪ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০২০।  "IEC BOLTON"। www.iecbolton।  "Faizan e Syed Mukhtar Ashraf Sarkar e Kala"। www.invidiou.sh। ৩০ জুন ২০২০ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০২০।  "Important Dates – Usmani Mosque"।
সবিতা বেগম

সবিতা বেগম বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। সবিতা বেগম সপ্তম জাতীয় সংসদের মহিলা আসন ১৭ থেকে জাতীয় পার্টির মনোনীত সংসদ সদস্য ছিলেন। "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ অক্টোবর ২০২০।
মরিয়ম বেগম

ছায়েরা বেগম বাংলাদেশ আওয়ামী লীগের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। মরিয়ম বেগম সপ্তম জাতীয় সংসদের মহিলা আসন ১৮ থেকে বাংলাদেশ আওয়ামী লীগের মনোনীত সংসদ সদস্য ছিলেন। "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ অক্টোবর ২০২০।
মাম্যাচিং মারমা

মাম্যাচিং মারমা বাংলাদেশের বান্দরবান জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। মাম্যাচিং মারমা বান্দরবান জেলায় জন্মগ্রহণ করেন। মাম্যাচিং মারমা বান্দরবানে জেলা বিএনপির সভাপতি। তিনি পঞ্চম ও ষষ্ঠ জাতীয় সংসদের মহিলা আসন ৩০ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন। ২০০১ সালের অষ্টম ও ২০০৮ সালের নবম জাতীয় সংসদ নির্বাচনে তিনি বীর বাহাদুর উশৈ সিং এর কাছে পরাজিত হন। "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  বান্দরবান, জেলা প্রতিনিধি (১৩ অক্টোবর ২০১৮)। "বান্দরবানে আ.লীগের বীর বাহাদুর, দ্বন্দ্বে বিএনপি"। জাগোনিউজ২৪.কম। সংগ্রহের তারিখ ১০ অক্টোবর ২০২০।